Legal Document

Category: 1053

Text:
23α. ΑΠΟΦΑΣΗ ΥΠΟΥΡΓΩΝ   ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ  ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ   Αριθ. Γ4α/Φ.225/161 της 3/15 Φεβρ. 1989  (ΦΕΚ Β΄108)  Ενοποίηση προγραμμάτων οικονομικής ενίσχυσης ατόμων με ειδικές ανάγκες. Έχοντας υπόψη: 1.Τις διατάξεις των άρθρ. 1 και 2 του Ν.Δ. 162/1973 «περί μέτρων προστασίας υπερηλίκων και χρονίως πασχόντων ατόμων». 2.Τον Α.Ν. 421/1937 «περί διαθέσεως εσόδων τινών υπέρ της Κοινωνικής Πρόνοιας». 3.Την αριθ. Γ3/οικ.2414/82 (ΦΕΚ 938/82 τ. Β΄) απόφασή μας, με την οποία εγκρίθηκε η εφαρμογή προγράμματος οικονομικής ενίσχυσης ανασφαλίστων ηλικιωμένων με απολυτη αναπηρία, όπως τροποποιήθηκε με την αριθ. 2211/14.7.88 όμοια (ΦΕΚ 559/4.8.88 τ. Β΄). 4.Την αριθ. Γ4α/Φ.22/οικ.1196/26.4.85 απόφασή μας περί εγκρίσεως εφαρμογής προγράμματος οικονομικής ενίσχυσης ανασφαλίστων και έμμεσα ασφαλισμένων αναπήρων ατόμων που δεν λαμβάνουν τις ίδιες χρηματικές παροχές, ηλικίας 0-59 ετών, όπως τροποποιήθηκε με την Γ4α/Φ.225/οικ. 2206/14.7.88 (ΦΕΚ 559/4.8.88 τ. Β΄) όμοια, αποφασίζουμε: Άρθρ.1.-Ενοποιώντας τα προγράμματα οικονομικής ενίσχυσης, που εφαρμόζονται δυνάμει των ανωτέρω 3 και 4 αποφάσεών μας, εγκρίνουμε την εφαρμογή, από 1.5.89, ενιαίου προγράμματος οικονομικής ενίσχυσης των ατόμων εκείνων με ειδικές ανάγκες, ανεξαρτήτως ηλικίας, τα οποία είναι ανασφάλιστα ή έμμεσα ασφαλισμένα και λόγω σοβαρής σωματικής, νοητικής ή ψυχικής ασθένειας ή αναπηρίας είναι ανίκανα, σε ποσοστό τουλάχιστον 67%, για άσκηση βιοποριστικού επαγγέλματος. Το ύψος της μηνιαίας οικονομικής ενίσχυσης καθορίζεται σε 12.000 δραχμ.. Προϋποθέσεις χορήγησης της οικονομικής ενίσχυσης Άρθρ.2.-α.Τα ανασφάλιστα ή έμμεσα ασφαλισμένα άτομα δεν θα πρέπει να εμπίπτουν σε κάποιο από τα ειδικά προγράμματα οικονομικής ενίσχυσης ατόμων με ειδικές ανάγκες που εφαρμόζουν οι αρμόδιες Υπηρεσίες του Υπουργείου Υγείας, Πρόνοιας και Κοινωνικών Ασφαλίσεων. Σελ.. 68,18(β) Τεύχος 1303 Σελ. 40 β.Να μη λαμβάνουν οικονομική ενίσχυση για τον ίδιο λόγο από το Δημόσιο ή από οποιαδήποτε άλλη πηγή (ασφαλιστικό οργανισμό – ταμείο κ.λπ.), ίση ή μεγαλύτερη από το ποσό της οικονομικής ενίσχυσης που προβλέπει η απόφαση αυτή. «Τα ανασφάλιστα και  έμμεσα ασφαλισμένα τέκνα, τα οποία λαμβάνουν από οποιαδήποτε πηγή σύνταξη, προσαύξηση ή άλλου είδους οικονομική παροχή για την αναπηρία τους ίση ή μικρότερη της προβλεπόμενης από την απόφαση αυτή, καταβάλλεται στον δικαιούχο ολόκληρο το χορηγούμενο με την απόφαση αυτή επίδομα». Το μέσα σε «» εδάφιο αντικαταστάθηκε ως άνω από το άρθρ. 2 της με αριθ. Π4γ/Φ.225/οικ. 2866/14 Ιουν./18 Ιουλ. 1995 (ΦΕΚ Β΄629) απ. Υπ. Οικον. και Υγ., Πρόν. και Κοιν. Ασφαλ., κατωτ. αριθ. 32. γ.Να μην περιθάλπονται, με δαπάνες του Δημοσίου, ως εσωτερικοί ασθενείς ή τρόφιμοι σε Δημόσια Νοσηλευτικά ή Προνοιακά Ιδρύματα, αντίστοιχα, για χρονικό διάστημα μεγαλύτερο του τριμήνου. Δικαιούμενα της οικονομικής ενίσχυσης άτομα Άρθρ.3.-Η οικονομική ενίσχυση της απόφασης αυτής χορηγείται: α. Στους Έλληνες που διαμένουν νόμιμα στην Ελλάδα. Απουσία στο εξωτερικό για χρονικό διάστημα μικρότερο των 6 μηνών δεν αποτελεί λόγο διακοπής της οικονομικής ενίσχυσης.     35.Β.β.23α Άτομα με ειδικές ανάγκες - Υπερήλικες - Χρόνια Πάσχοντες    β. Στους επαναπατριζόμενους ομογενείς, έστω και εάν έχουν στερηθεί της ελληνικής ιθαγένειας. γ. Στους Κύπριους υπηκόους ελληνικής καταγωγής που κατοικούν μόνιμα στην Ελλάδα. δ. Στους υπηκόους  των Κρατών που περιλαμβάνονται στην Ευρωπαϊκή σύμβαση που κυρώθηκε με το Ν.Δ. 4017/59 (ΦΕΚ 246/59 τ. Α΄), εφόσον κατοικούν μόνιμα στην Ελλάδα. Οικονομική κατάσταση Άρθρ.4.-Τα άτομα που αναφέρονται στο άρθρ. 1 της απόφασης αυτής τυγχάνουν οικονομικής ενίσχυσης εφόσον το μηνιαίο ατομικό ή οικογενειακό τους, κατά περίπτωση, εισόδημα δεν υπερβαίνει τα όρια που αναφέρονται στο άρθρ. 1 της αριθ. Γαβ/Φ.32/οικ. 3298/24.12.87 (ΦΕΚ 39/88 τ.Β΄) απόφασής μας. Απαιτούμενα δικαιολογητικά. Έκδοση απόφασης αναγνώρισης και έγκρισης Χορήγησης οικονομικής ενίσχυσης Άρθρ.5.-1.Για την έκδοση της αναγνωριστικής απόφασης καταβολής της οικονομικής ενίσχυσης πρέπει να προσκομισθούν στη Δ/νση ή το Τμήμα Κοινωνικής Πρόνοιας της Νομαρχίας του τόπου κατοικίας του ενδιαφερομένου, τα παρακάτω δικαιολογητικά: α. Αίτηση του ιδίου του αναπήρου ή του νομίμου αντιπροσώπου (πατέρα – μητέρα – κηδεμόνα κ.λπ.), με την οποία να ζητεί τη χορήγηση της οικονομικής ενίσχυσης της απόφασης αυτής. β. Βεβαίωση της οικείας Δημοτικής ή Κοινοτικής αρχής, στην οποία βεβαιώνεται η σύνθεση της οικογένειας στην οποία ζει, ή συγγενική σχέση της οικογένειας προς το ανάπηρο άτομο, καθώς και η μόνιμη διαμονή του προς επιδότηση ατόμου. Στην περίπτωση που ο Δήμος ή η Κοινότητα δεν μπορούν να βεβαιώσουν τα’ ανωτέρω τότε τα στοιχεία αυτά θα λαμβάνονται από την έκθεση του Κοινωνικού Λειτουργού. γ. Γνωμάτευση της Πρωτοβάθμιας Υγειονομικής Επιτροπής (Π.Υ.Ε.) του Π.Δ. 611/77 της Νομαρχίας του τόπου κατοικίας του αναπήρου, στην οποία να βεβαιώνεται με κάθε δυνατή λεπτομέρεια, το είδος της αναπηρίας ή της πάθησής του ή των αναπηριών και παθήσεών του, το ποσοστό ανικανότητας και τέλος αν δεν μπορεί ν΄ ασκήσει κάποιο βιοποριστικό επάγγελμα. Για την έκδοση της ανωτέρω γνωμάτευσης υποβάλλεται στην αρμόδια Πρωτοβάθμια Υγειονομική Επιτροπή αίτηση του ίδιου του αναπήρου ή του νόμιμου αντιπροσώπου του, μαζί με έκθεση Κρατικού ιατρού ή ιατρού ΝΠΔΔ ή ΝΠΙΔ επιχορηγούμενου από το Κράτος, ιατρού με ειδικότητα ανάλογη προς την αναπηρία ή την πάθηση του συγκεκριμένου ατόμου. Η πιο πάνω Υγειονομική Επιτροπή για να υποβοηθείται στο έργο της μπορεί, να ζητεί από τον εξεταζόμενο ανάπηρο ή από τα Κρατικά Νοσηλευτικά Ιδρύματα ή άλλες αρχές, κάθε στοιχείο απαραίτητο για τη διευκόλυνση του έργου της. Επίσης μπορεί να παραγγέλει την ενέργεια οποιασδήποτε αναγκαίας κλινικής ή εργαστηριακής εξέτασης. Κατά της αποφάσεως της Π.Υ.Ε. τόσο ο ενδιαφερόμενος όσο και η αρμόδια Υπηρεσία  δύναται, ν΄ασκήσουν προσφυγή στη Δευτεροβάθμια  Υγειονομική Επιτροπή (Δ.Υ.Ε.), εντός προθεσμίας 30 ημερών από της κοινοποιήσεως της σχετικής απόφασης. Οι αποφάσεις του Δ.Υ.Ε. είναι υποχρεωτικές, τόσο για την Υπηρεσία όσο για τους ενδιαφερομένους. δ.Υπεύθυνη δήλωση του ίδιου του αναπήρου ή του νομίμου αντιπροσώπου του, (πατέρα, μητέρα, κηδεμόνα), στην οποία θα δηλώνονται τα εξής: (1)Η μόνιμη κατοικία, η σύνθεση και το μηνιαίο εισόδημα της οικογένειας στην οποία θα διαβιώνει το ανάπηρο άτομο με φωτοαντίγραφο του εκκαθαριστικού σημειώματος της Εφορίας, εφόσον υποβάλλεται φορολογική δήλωση. (2)Ότι η παρεχόμενη οικονομική ενίσχυση θα χρησιμοποιηθεί αποκλειστικά και μόνο για τις ανάγκες του αναπήρου ατόμου. (3)Ότι το ανάπηρο άτομο και η οικογένειά του δεν εισπράττει άμεσα ή έμμεσα σύνταξη ή άλλη οικονομική ενίσχυση από οποιαδήποτε πηγή της ημεδαπής ή της αλλοδαπής, για την ίδια ή άλλη αναπηρία ή πάθηση. Σε περίπτωση που εισπράττεται για την ίδια ή άλλη αναπηρία ή πάθηση με οποιαδήποτε μορφή κάποιο οικονομικό βοήθημα, (είτε σαν επίδομα είτε σαν προσαύξηση μισθού ή σύνταξης), τότε δηλώνεται το ποσό αυτό με κάθε λεπτομέρεια. (4)Ότι αναλαμβάνει την υποχρέωση να ειδοποιήσει αμέσως την αρμόδια ως άνω υπηρεσία της οικείας Νομαρχίας σε περίπτωση περιθάλψεως του αναπήρου σε Ίδρυμα (Προνοιακό) ή Νοσοκομείο, αλλαγής του τόπου κατοικίας του, θανάτου ή λήψης οικονομικής ενίσχυσης ή σύνταξης κ.λπ.. Έκθεση Κοινωνικής Λειτουργού που αναφέρεται στην οικογενειακή κατάσταση του αναπήρου ατόμου και στην οποία θ΄αναγράφεται αν το άτομο που θα ενεργεί για λογαριασμό του δικαιούχου (είσπραξη βοηθήματος κ.λπ.) είναι αρχηγός ή μέλος της οικογένειας πλησίον της οποίας το ανάπηρο άτομο ζει και εάν τούτο συγκεντρώνει τις  απαραίτητες προϋποθέσεις για να ορισθεί υπεύθυνο για την είσπραξη και διαχείριση της οικονομικής ενίσχυσης, που θα χορηγηθεί. Σε περίπτωση που το άτομο αυτό κρίνεται αιτιολογημένα ακατάλληλο τότε η Κοινωνική Λειτουργός προτείνει υπεύθυνο της είσπραξης και διαχείρισης άλλο κατάλληλο πρόσωπο. 2.Μετά την υποβολή της ανωτέρω έκθεσης και των άλλων δικαιολογητικών που προβλέπονται από την απόφαση αυτή, εκδίδεται αιτιολογημένη εγκριτική ή απορριπτική απόφαση του αρμόδιου Νομάρχη, ύστερα από εισήγηση της Διευθύνσεως ή του Τμήματος Κοινωνικής Πρόνοιας της Νομαρχίας. Η εγκριτική απόφαση μπορεί ν΄ αναφέρεται σ΄ ένα ή περισσότερους δικαιούχους και θα περιλαμβάνει μαζί με τα άλλα στοιχεία, το ονοματεπώνυμο και το πατρώνυμο του δικαιούχου ή δικαιούχου αναπήρου, το έτος γέννησής του, τον τόπο και το ονοματεπώνυμο και το πατρώνυμο του υπεύθυνου για την είσπραξη και διαχείριση της οικονομικής ενίσχυσης. Τόσο οι εγκριτικές όσο και οι απορριπτικές αποφάσεις κοινοποιούνται στους ενδιαφερομένους .(Μετά τη σελ. 68,18(β) Σελ. 68,19 Τεύχος 1303 Σελ. 41 Άτομα με ειδικές ανάγκες - Υπερήλικες - Χρόνια Πάσχοντες 35.Β.β.23α    Τήρηση μητρώου Άρθρ.6.-Οι Διευθύνσεις και τα Τμήματα Κοινωνικής Πρόνοιας των Νομαρχιών θα τηρούν φακέλλους και μητρώα με ατομικές μερίδες των οικονομικά ενισχυομένων ως άνω αναπήρων που θα περιλαμβάνουν λεπτομερώς όλα τα υπηρεσιακά, οικογενειακά και οικονομικά στοιχεία κατά τέτοιο τρόπο, ώστε να εξασφαλίζεται απόλυτα η ενημέρωση των υπηρεσιών για την εφαρμογή του προγράμματος ως εξής: 1.Αύξοντας αριθμός  …………………………. 2. Οικογενειακή σύνθεση, η οποία θα υποδιαιρείται στις ακόλουθες στήλες: α. Στοιχεία αναπήρου με τις εξής στήλες: α.α. Όνομα. β.β. Όνομα πατέρα ή συζύγου. γγ. Ηλικία. δδ. Είδος πάθησης. β. Σύνθεση της οικογένειας που διαβιώνει ο ανάπηρος, υποδιαιρούμενος στις ακόλουθες στήλες: α.α. Ονοματεπώνυμο. ββ. Όνομα πατέρα ή συζύγου. γ.γ. Ηλικία. δ.δ. Συγγενική σχέση με τον ανάπηρο. ε.ε. Τόποι καταγωγής. στ.στ. Δ/νση κατοικίας. 3.Μεταβολές οικογενειακής σύνθεσης. 4. Τυχόν παρεχόμενη ενίσχυση βάσει άλλων προγραμμάτων. 5. Απόφαση Νομάρχη με την οποία εγκρίθηκε η οικονομική ενίσχυση υποδιαιρούμενη στις ακόλουθες στήλες: α. Αριθμός και χρονολογία. β. Ποσό εγκεκριμένης μηνιαίας οικονομικής ενίσχυσης. 6.Ονοματεπώνυμο υπευθύνου για την είσπραξη και διαχείρισης της παρεχόμενης ενίσχυσης στον ανάπηρο. 7.Αριθμός και χρονολογία απόφασης Νομάρχη ανάθεσης της είσπραξης της οικονομικής ενίσχυσης σε άλλο πρόσωπο. Τρόπος πληρωμής Άρθρ.7.-1.Η πληρωμή της οικονομικής ενίσχυσης στους δικαιούχους θα γίνεται μέσω των Ταχυδρομικών Γραφείων ΕΛΤΑ, εφαρμοζομένης αναλόγως της 193/79 απόφασης ΦΕΚ 143/79 τ.Β΄ όπως τροποποιήθηκε και συμπληρώθηκε μεταγενέστερα. 2.Η έκδοση χρηματικών ενταλμάτων προπληρωμής κατά το μήνα Δεκέμβριο θεωρείται σύμφωνα με την παρ. 3 του άρθρ. 34 του Ν.Δ. 321/69, ότι λαμβάνει χώρα προς αντιμετώπιση δικαιολογημένης ανάγκης. Αναθεώρηση δικαιώματος επιδότησης Άρθρ.8.-1.Το δικαίωμα για την απόληψη της οικονομικής ενίσχυσης αναθεωρείται τακτικά κάθε τρία χρόνια, έκτακτα δε όταν προκύψουν νέα στοιχεία  που καθιστούν αναγκαία την αναθεώρηση.  Σελ. 68,20 Τεύχος 1303 Σελ. 42 2.Για την τακτική ή έκτακτη αναθεώρηση απαιτείται έκθεση Κοινωνικής Εργασίας Κοινωνικής Λειτουργού και δήλωση του Υπευθύνου προς είσπραξη και διαχείριση, καθώς και γνωματεύσεις της Πρωτοβάθμιας ή Δευτεροβάθμιας Υγειονομικής Επιτροπής, ανάλογες με εκείνες που απαιτούνται κατά την αρχική αναγνώριση του δικαιώματος. Η έκθεση της Κοινωνικής Λειτουργού απαιτείται εφόσον τούτο κριθεί αναγκαίο να αναφέρεται στην προσωπική και οικογενειακή κατάσταση του αναπήρου και στην καλή ή όχι διαχείριση των χρημάτων της οικονομικής ενίσχυσης από το άτομο που έχει ορισθεί γι΄αυτό το σκοπό. Μεταβατικές διατάξεις Άρθρ.9.-Από 1.5.1989 οι αριθ. Γ3/οικ.2414/14. 10.82 και Γ4α/Φ/225/οικ.1196/26.4.85 αποφάσεις μας, όπως τροποποιήθηκαν και συμπληρώθηκαν μεταγενέστερα, παύουν να ισχύουν. Οι λεπτομέρειες εφαρμογής της απόφασης αυτής θα καθορισθούν με εγκύκλιο – διαταγή του Υπουργείου Υγείας, Πρόνοιας και Κοινωνικών Ασφαλίσεων. Για την επέκταση της παρούσης σε ανασφάλιστους ή έμμεσα ασφαλισμένους νεφροπαθείς βλέπε την με αριθ. Π4γ/Φ.225/οικ. 2866/14 Ιουν.-18 Ιουλ. 1995 (ΦΕΚ Β΄629) απ. Υπ. Οικον. και Υγ. Πρόν. και Κοιν. Ασφαλ., κατωτ. αριθ. 32.  35.Β.β.23α Άτομα με ειδικές ανάγκες - Υπερήλικες - Χρόνια Πάσχοντες